《早春游东山石洞》
宋代·孙子秀

穹石丹崖出，攒峰万壑回。
古苔阴洞寂，新雨绿波开。
渡绝移丛篠，飞春泛落梅。
东山有夙尚，且尽手中杯。

作者简介：（212—1266）越州馀姚人，字元实。理宗绍定五年进士。为吴江主簿，日诣学宫与诸生讲论义理。知金坛县，严保伍，厘经界，结义役，赈流民，兴学校。累迁浙西提刑兼知常州，平反冤狱，击贪举廉。移江东提刑。度宗时，兼知临安府，以言罢。起知婺州卒。